Source: http://legislatie.just.ro/Public/DetaliiDocumentAfis/29201
Timestamp: 2020-07-03 14:47:19+00:00
Document Index: 40306580

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

ORDIN 1013 06/06/2001 - Portal Legislativ
ORDIN nr. 1.013 din 6 iunie 2001privind aprobarea structurii, conţinutului şi modului de utilizare a Documentaţiei standard pentru elaborarea şi prezentarea ofertei pentru achiziţia publică de servicii
Ministrul finanţelor publice, în baza Hotărârii Guvernului nr. 18/2001 privind organizarea şi funcţionarea Ministerului Finanţelor Publice, cu modificările şi completările ulterioare, şi ministrul lucrărilor publice, transporturilor şi locuinţei, în baza Hotărârii Guvernului nr. 3/2001 privind organizarea şi funcţionarea Ministerului Lucrărilor Publice, Transporturilor şi Locuinţei,în aplicarea Ordonanţei de urgenta a Guvernului nr. 60/2001 privind achiziţiile publice,în temeiul prevederilor art. 57 din Hotărârea Guvernului nr. 461/2001 pentru aprobarea normelor de aplicare a Ordonanţei de urgenta a Guvernului nr. 60/2001 privind achiziţiile publice,emit următorul ordin: + Articolul 1Se aprobă structura, conţinutul şi modul de utilizare a Documentaţiei standard pentru elaborarea şi prezentarea ofertei pentru achiziţia publică de servicii, prevăzută în anexa care face parte integrantă din prezentul ordin. + Articolul 2Documentaţia standard pentru elaborarea şi prezentarea ofertei este structurată astfel: a) Secţiunea I - Informaţii generale; ... b) Secţiunea II - Fişa de date a achiziţiei; ... c) Secţiunea III - Caietul de sarcini; ... d) Secţiunea IV - Formulare; ... e) Secţiunea V - Contract de prestări de servicii. ... + Articolul 3 (1) Documentaţia standard pentru elaborarea şi prezentarea ofertei asigura punerea la dispoziţie tuturor potenţialilor candidaţi/ofertanţi informaţiile necesare privind aplicarea procedurii pentru atribuirea contractului de achiziţie publică şi reprezintă modelul pe baza căruia autoritatea contractantă are obligaţia de a întocmi fiecare documentaţie pentru elaborarea şi prezentarea ofertei. ... (2) În sensul prevederilor alin. (1), secţiunile au următorul conţinut: ... a) Secţiunea I prezintă cadrul general referitor la aplicarea procedurii pentru atribuirea contractului de servicii şi conţine indicaţii asupra modului de derulare a fiecărei faze a procedurii. În scopul asigurării respectării principiului transparenţei indicaţiile se concretizează atât prin preluarea unor prevederi ale Ordonanţei de urgenta a Guvernului nr. 60/2001 privind achiziţiile publice, semnificative pentru fiecare faza, cat şi prin descrierea regulilor generale care stau la baza procedurii aplicate. ... b) Secţiunea II conţine texte scrise cu caractere normale şi înclinate, care precizează modul de detaliere a cadrului general prevăzut în secţiunea I, la specificul fiecărui contract de servicii care urmează să fie atribuit. ... c) Secţiunea III conţine indicaţii privind regulile de baza care trebuie respectate astfel încât potentialii ofertanţi sa elaboreze propunerea tehnica corespunzător cu necesităţile autorităţii contractante. ... d) Secţiunea IV conţine formulare cu caracter obligatoriu, precum şi formulare cu caracter optional, destinate sa faciliteze elaborarea şi prezentarea unitară a ofertelor. ... e) Secţiunea V conţine modelul orientativ al unui contract de servicii. ... + Articolul 4La întocmirea documentaţiei pentru elaborarea şi prezentarea ofertei autoritatea contractantă are obligaţia de a utiliza documentaţia standard prevăzută în anexa, după cum urmează: a) conţinutul secţiunii I din cadrul fiecărei documentaţii pentru elaborarea şi prezentarea ofertei va fi identic cu conţinutul secţiunii I din documentaţia standard şi este general valabil pentru fiecare procedura aplicată; ... b) conţinutul secţiunii II din cadrul fiecărei documentaţii pentru elaborarea şi prezentarea ofertei va fi elaborat prin transcrierea identică a textelor scrise cu caractere normale din conţinutul secţiunii II din documentaţia standard şi prin completarea datelor necesare în vederea elaborării şi prezentării ofertei în conformitate cu indicaţiile precizate prin textele scrise cu caractere înclinate; ... c) conţinutul secţiunii III din cadrul fiecărei documentaţii pentru elaborarea şi prezentarea ofertei va cuprinde Caietul de sarcini, elaborat în concordanta cu necesităţile obiective ale autorităţii contractante şi cu respectarea regulilor de baza precizate în documentaţia standard; ... d) conţinutul secţiunii IV din cadrul fiecărei documentaţii pentru elaborarea şi prezentarea ofertei va cuprinde setul de formulare solicitate de autoritatea contractantă, set care este constituit din formularele precizate ca fiind obligatorii în documentaţia standard, la care se pot adauga şi alte formulare considerate necesare pentru evaluarea corespunzătoare a ofertelor; ... e) conţinutul secţiunii V din cadrul fiecărei documentaţii pentru elaborarea şi prezentarea ofertei va cuprinde propunerea concretă de contract care va fi încheiat între autoritatea contractantă şi prestatorul de servicii, propunere care se elaborează prin adaptarea modelului orientativ prevăzut în documentaţia standard la specificul fiecărui contract care urmează să fie atribuit. ... + Articolul 5În sensul prevederilor art. 102 din Ordonanţa de urgenta a Guvernului nr. 60/2001 privind achiziţiile publice, prin procedura aflată în curs de desfăşurare la data intrării în vigoare a noii legislaţii privind achiziţiile publice se înţelege orice procedura de achiziţie publică care până la data de 11 mai 2001 se afla în oricare dintre următoarele stadii: a) documentaţiile de licitaţie pentru achiziţiile de servicii de proiectare a lucrărilor de construcţii au fost elaborate şi prezentate spre avizare la Ministerul Lucrărilor Publice, Transporturilor şi Locuinţei; ... b) a fost transmis spre publicare un anunţ publicitar de participare, în cazul licitaţiilor publice deschise; ... c) au fost transmise invitaţii de participare către potentialii ofertanţi, în cazul licitaţiilor publice restrânse sau în cazul cererilor de oferte de preţ. ... + Articolul 6Prezentul ordin va fi publicat în Monitorul Oficial al României, Partea I.Ministrul finanţelor publice,Mihai Nicolae Tanasescup. Ministrul lucrărilor publice,transporturilor şi locuinţei,Ion Selaru,secretar de stat + AnexăDOCUMENTAŢIA STANDARD pentru elaborarea şi prezentarea ofertei pentru achiziţia publică de servicii + Secţiunea I INFORMAŢII GENERALESecţiunea I conţine informaţiile generale referitoare la aplicarea procedurii pentru atribuirea contractului de achiziţie publică, care sunt destinate potenţialilor ofertanţi interesaţi sa participe la procedura aplicată pentru atribuirea contractului de servicii. Informaţiile din aceasta secţiune sunt, după caz, completate, adaptate sau detaliate în cadrul secţiunii II.În măsura în care prevederile secţiunii I nu sunt modificate în cadrul secţiunii II, acestea devin obligatorii atât pentru autoritatea contractantă, cat şi pentru candidaţi/ofertanţi pe toată perioada de aplicare a procedurii pentru atribuirea contractului de achiziţie publică.A. Introducere
+ Secţiunea III CAIETUL DE SARCINICaietul de sarcini face parte integrantă din documentaţia pentru elaborarea şi prezentarea ofertei şi constituie ansamblul cerinţelor pe baza cărora se elaborează de către fiecare ofertant propunerea tehnica.Caietul de sarcini conţine, în mod obligatoriu, specificaţii tehnice. Acestea definesc, după caz şi fără a se limita la cele ce urmează, caracteristici referitoare la nivelul calitativ, tehnic şi de performanţă, siguranţa în exploatare, dimensiuni, precum şi sisteme de asigurare a calităţii, terminologie, simboluri, teste şi metode de testare, ambalare, etichetare, marcare, condiţiile pentru certificarea conformitatii cu standarde relevante sau altele asemenea.Caietul de sarcini trebuie să precizeze şi instituţiile competente de la care prestatorii pot obţine informaţii privind reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul îndeplinirii contractului respectiv şi care sunt în vigoare la nivel naţional sau, în mod special, în regiunea ori în localitatea în care se executa lucrările sau se prestează serviciile.Autoritatea contractantă are obligaţia de a defini în Caietul de sarcini şi în contract specificaţiile tehnice numai prin referire, de regula: a) fie la reglementări tehnice, astfel cum sunt acestea definite în legislaţia interna referitoare la standardizarea naţionala, care sunt compatibile cu reglementările Comunităţii Europene; ... b) fie, dacă nu exista reglementări tehnice în sensul celor prevăzute la lit. a), la standarde naţionale, şi anume, de regula, în următoarea ordine de decădere: ... (i) standarde naţionale care adopta standarde europene;(îi) standarde naţionale care adopta standarde internaţionale;(iii) alte standarde.În cazul în care sunt utilizate standarde speciale, Caietul de sarcini trebuie să precizeze ca vor fi acceptate şi produsele, serviciile sau lucrările care îndeplinesc alte standarde de autoritate şi care asigura o calitate substanţial egala cu standardele menţionate.Se interzice indicarea în Caietul de sarcini a unor specificaţii tehnice care desemnează produse de o anumită origine/fabricaţie sau procedee speciale, în cazul în care introducerea acestor specificaţii tehnice are ca efect favorizarea, respectiv eliminarea, unuia sau mai multor ofertanţi.Se interzice indicarea unei mărci de fabrica sau de comerţ, a unui brevet de invenţie, a unei licenţe de fabricaţie sau a unei anume origini ori producţii. Totuşi se admite o astfel de indicaţie, dar numai însoţită de menţiunea "sau echivalent" şi numai în situaţia în care autoritatea contractantă nu are posibilitatea de a stabili în Caietul de sarcini specificaţii tehnice suficient de precise şi inteligibile pentru toate părţile interesate.În cazul în care criteriul de evaluare a ofertelor este "oferta cea mai avantajoasă din punct de vedere tehnico-economic", iar autoritatea contractantă nu a anuntat interdicţia de a fi depuse oferte alternative, Caietul de sarcini trebuie să precizeze cerinţele minime obligatorii pe care ofertele alternative trebuie să le îndeplinească pentru a fi luate în considerare.În cazul în care criteriul de evaluare a ofertelor este "preţul cel mai scăzut", Caietul de sarcini trebuie să precizeze, în mod expres, faptul ca cerinţele impuse vor fi considerate ca fiind minimale. În acest sens orice oferta de baza prezentată, care se abate de la prevederile Caietului de sarcini, va fi luată în considerare, dar numai în măsura în care propunerea tehnica presupune asigurarea unui nivel calitativ superior cerinţelor minimale din Caietul de sarcini.În cazul atribuirii contractelor de proiectare a lucrărilor de construcţii Caietul de sarcini va avea la baza, de regula, studiul de prefezabilitate aprobat conform prevederilor legale. Caietul de sarcini se va concretiza într-o tema de proiectare care cuprinde elementele caracteristice ale lucrării care urmează să fie executată. Tema va fi susţinută şi de următoarele:- date privind încadrarea în planul urbanistic sau de amenajare a teritoriului, în baza certificatului de urbanism;- date privitoare la amplasament, zona seismică, zona climatica, elemente geotehnice, hidrogeologice, topometrice şi de nivelment (însoţite de planuri de situaţii explicite);- servituţi şi date tehnologice strict necesare pentru dimensionarea obiectelor lucrării;- informaţii privind posibilităţile de asigurare a utilităţilor.Faze de proiectare──────────────────Proiectarea lucrărilor de construcţii se elaborează în următoarele faze:- studiu de prefezabilitate;- studiu de fezabilitate;- proiect tehnic şi caiete de sarcini pentru execuţia lucrărilor;- detalii de execuţie.Pentru reparaţiile capitale, consolidările şi demolarile la construcţiile şi reparaţiile aferente nu se elaborează studiu de prefezabilitate.Conţinutul-cadru al studiului de prefezabilitateStudiul de prefezabilitate reprezintă documentaţia care cuprinde datele tehnice şi economice prin care autoritatea contractantă fundamentează necesitatea şi oportunitatea realizării unei investiţii.A. Părţile scrise──────────────1. Date generale:1.1. Denumirea investiţiei1.2. Elaboratorul studiului de prefezabilitate1.3. Ordonatorul principal de credite1.4. Autoritatea contractantă1.5. Amplasamentul (judeţul, localitatea, strada, numărul)1.6. Tema, cu fundamentarea necesităţii şi oportunităţii investiţiei2. Evaluări pentru proiectarea studiului de prefezabilitate şi a studiului de fezabilitate2.1. Valoarea totală estimată a investiţiei2.2. Cheltuieli pentru proiectarea studiului de prefezabilitate2.3. Cheltuieli pentru proiectarea studiului de fezabilitate2.4. Cheltuieli pentru obţinerea avizelor legale necesare elaborării studiilor de prefezabilitate şi fezabilitate2.5. Cheltuieli pentru pregătirea documentelor privind aplicarea procedurii pentru atribuirea contractului de lucrări şi a contractului de servicii de proiectare, urbanism, inginerie, alte servicii tehnice, conform prevederilor legale (instrucţiuni pentru ofertanţi, publicitate, onorarii şi cheltuieli de deplasare etc.)3. Date tehnice ale lucrării3.1. Suprafaţa şi situaţia juridică ale terenului care urmează să fie ocupat de lucrare3.2. Caracteristicile geofizice ale terenului din amplasament (zona seismică de calcul şi perioada de colt; natura terenului de fundare şi presiunea conventionala; nivelul maxim al apelor freatice)3.3. Caracteristicile principale ale construcţiilor3.3.1. Pentru clădiri: aria construită; aria desfăşurată şi numărul de niveluri3.3.2. Pentru reţele: lungimi şi diametre3.4. Principalele utilaje de dotare a construcţiilor (cazane de abur sau apa fierbinte, hidrofoare, ascensoare etc.)3.5. Utilităţi (modul de asigurare a acestora şi soluţia avută în vedere)4. Finanţarea investiţiei:Din valoarea totală estimativă a investiţiei, ...% din surse proprii, ...% din credite bancare, ...% din fondurile bugetului de stat sau ale bugetului local, ...% din fondurile speciale constituite prin lege în afară acestor bugete, ...% din credite externe garantate sau contractate direct de stat etc.La stabilirea valorii pe obiecte se vor utiliza indici specifici pe categorii de lucrări - justificati prin resurse materiale, mana de lucru, utilaje şi transporturi -, precum şi preţuri rezultate din cataloage şi oferte de la furnizorii de materiale, utilaje, echipamente şi dotări.B. Părţile desenate1. Plan de amplasare în zona (1:25.000-1:5.000)2. Plan general (1:5.000-1:1.000)Conţinutul-cadru al studiului de fezabilitateStudiul de fezabilitate reprezintă documentaţia care cuprinde caracteristicile principale şi indicatorii tehnico-economici ai investiţiei, prin care se asigura utilizarea raţională şi eficienta a cheltuielilor de capital şi a cheltuielilor materiale, pentru satisfacerea cerinţelor economice şi sociale în domeniul respectiv.A. Părţile scrise1. Date generale1.1. Denumirea investiţiei1.2. Elaborator1.3. Ordonatorul principal de credite1.4. Autoritatea contractantă1.5. Amplasamentul (judeţul, localitatea, strada, numărul)1.6. Tema, cu fundamentarea necesităţii şi oportunităţii avute în vedere la aprobarea studiului de prefezabilitate1.7. Descrierea funcţională şi tehnologică, inclusiv memorii tehnice, pe specialităţi2. Date tehnice ale lucrării2.1. Suprafaţa şi situaţia juridică ale terenului care urmează să fie ocupat (definitiv şi/sau temporar) de lucrare2.2. Caracteristicile geofizice ale terenului din amplasament (zona seismică de calcul şi perioada de colt; natura terenului de fundare şi presiunea conventionala, nivelul maxim al apelor freatice)2.3. Caracteristicile principale ale construcţiilor2.3.1. Pentru clădiri: deschideri, travei, aria construită, aria desfăşurată, numărul de niveluri şi înălţimea acestora, volumul construit2.3.2. Pentru reţele: lungimi, lăţimi, diametre, materiale, condiţii de pozare etc.2.4. Structura constructivăPentru clădiri şi reţele se va face o descriere a soluţiilor tehnice avute în vedere, cu recomandări privind tehnologia de realizare şi condiţiile de exploatare ale fiecărui obiect.2.5. Principalele utilaje de dotare a construcţiilor (cazane de abur sau apa fierbinte, hidrofoare, ascensoare etc.)2.6. Instalaţii aferente construcţiilorSe vor descrie soluţiile adoptate pentru instalaţiile de iluminat, forta, curenţi slabi, apa, canalizare etc.2.7. UtilităţiSe vor descrie modul de asigurare a acestora şi soluţiile tehnice adoptate.3. Date privind forta de muncă ocupată după realizarea investiţiei3.1. Total personal, din care:- personal de execuţie3.2. Locuri de muncă nou-create4. Devizul general estimativ al investiţieiValoarea totală a investiţiei, cu detalierea pe structura devizului general, conform prevederilor legale5. Principalii indicatori tehnico-economici ai investiţiei5.1. Valoarea totală(în preţuri - luna, anul),din care:- construcţii-montaj5.2. Eşalonarea (INV/C + M)- Anul I- Anul II- ..........5.3. Durata de realizare (luni)5.4. Capacităţi (în unităţi fizice)Principalii indicatori se vor completa, după caz, cu date privind:- condiţiile financiare de realizare a obiectivului (analiza cash-flow, inclusiv cu rata de actualizare, rata interna de rentabilitate, analiza raportului cost-profit, rata impozitului pe profit, perioada de scutire de impozit pe profit, influenţa variaţiei în timp a preţurilor, rata dobânzii la credite bancare, rata de schimb valutar etc.);- maşini şi utilaje necesare în procesul tehnologic (lista cuprinzând principalele utilaje, echipamente şi dotări, cu indicarea capacităţii tehnice a acestora);- producţia şi desfacerea (lista cuprinzând produsele, capacitatea teoretică anuală, pe produse, durata proiectata pentru funcţionarea capacităţii, pentru fiecare produs, preţul unitar pe fiecare produs, preţul de vânzare al produselor similare fabricate în ţara sau procurate din import);- materiile prime, materialele, combustibilii şi energia consumate pentru fiecare produs şi preţurile de procurare a acestora;- manopera (cu detalierea pe structura de personal);- cheltuieli generale ale unităţii (taxe, comisioane, impozite, instruire personal, chirii şi/sau amortismente, cheltuieli de administraţie şi marketing etc.).6. Finanţarea investiţieiDin valoarea totală a investiţiei:....... mii lei din surse proprii, ....... mii lei din credite bancare, ...... mii lei din fondurile bugetului de stat sau ale bugetului local, ....... mii lei din fondurile speciale constituite prin lege în afară acestor bugete, ...... mii lei din credite externe garantate sau contractate direct de stat etc.7. Avize şi acorduriAvizele şi acordurile emise de organele în drept, potrivit legislaţiei în vigoare, privind:- avizul ordonatorului principal de credite privind necesitatea şi oportunitatea realizării investiţiei;- certificatul de urbanism, cu încadrarea amplasamentului în planul urbanistic, avizat şi aprobat potrivit legii;- avizele privind asigurarea utilităţilor (energie termica şi electrica, gaz metan, apa, canal, telecomunicaţii etc.);- avizele pentru consumul de combustibil;- acordurile şi avizele pentru protecţia mediului şi a apelor;- alte avize de specialitate, stabilite potrivit dispoziţiilor legale.B. Părţile desenate────────────────────1. Plan de amplasare în zona (1:25.000 - 1:5.000)2. Plan general (1:5.000 - 1:500)3. Planuri de arhitectura - planurile nivelurilor, faţade, vederi, secţiuni pentru principalele obiecte de construcţii Conţinutul-cadru al proiectului tehnicA. Părţile scrise──────────────────1. Descrierea generală a lucrărilor1.1. Elemente generale:Proiectul tehnic verificat, avizat şi aprobat potrivit prevederilor legale reprezintă documentaţia scrisă şi desenată pe baza căreia se executa lucrarea.Proiectul tehnic trebuie să fie elaborat în mod clar şi să asigure informaţii complete, astfel încât autoritatea contractantă să obţină date tehnice şi economice complete privind viitoarea lucrare care va răspunde cerinţelor sale tehnice, economice şi tehnologice.De asemenea, este necesar ca proiectul tehnic să fie complet şi suficient de clar, astfel încât să se poată elabora pe baza lui detaliile de execuţie în conformitate cu materialele şi tehnologia de execuţie propusă, dar cu respectarea stricta a prevederilor proiectului tehnic, fără să fie necesară suplimentarea cantităţilor de lucrări respective şi fără a se depăşi costul lucrării, stabilit în faza de oferta pentru execuţia lucrărilor.1.2. Descrierea lucrărilorÎn cadrul descrierii lucrărilor care fac obiectul proiectului tehnic se vor face referiri asupra următoarelor elemente:- amplasamentul;- topografia;- clima şi fenomenele naturale specifice zonei;- geologia, seismicitatea;- prezentarea proiectului pe volume, broşuri, capitole;- organizarea de şantier, descriere sumară, demolări, devieri de reţele etc.;- căile de acces provizorii;- sursele de apa, energie electrica, gaze, telefon etc., pentru organizarea de şantier şi definitive;- căile de acces, căile de comunicaţii etc.;- programul de execuţie a lucrărilor, graficele de lucru, programul de recepţie;- trasarea lucrărilor;- protejarea lucrărilor executate şi a materialelor din şantier;- măsurarea lucrărilor;- laboratoarele contractantului (ofertantului) şi testele care cad în sarcina sa;- curăţenia în şantier;- serviciile sanitare;- relaţiile dintre contractant (ofertant), consultant şi persoana juridică achizitoare (investitor);- memoriile tehnice, pe specialităţi.2. Caietele de sarcini pe specialităţiCaietele de sarcini dezvolta în scris elementele tehnice menţionate în planşe şi prezintă informaţii, precizări şi prescripţii complementare planşelor.Aceste caiete de sarcini se elaborează de către proiectant pe baza planşelor deja terminate şi se organizează, de regula, în broşuri distincte, pe specialităţi.2.1. Rolul şi scopul caietelor de sarcini- Reprezintă descrierea scrisă a lucrărilor a căror execuţie va face obiect al achiziţiei; în planşe se face prezentarea lor grafica, iar în breviarele de calcul se justifica dimensionarea elementelor constituente.- Planşele, breviarele de calcul şi caietele de sarcini sunt complementare. Notele explicative înscrise în planşe sunt scurte şi cu caracter general, vizând în special explicitarea desenelor.- Conţin nivelul de performanţă al lucrărilor, descrierea soluţiilor tehnice şi tehnologice folosite, care să asigure exigenţele de performanţă calitative.- Detaliază aceste note şi cuprind caracteristicile şi calităţile materialelor folosite, testele şi probele acestora, descriu lucrările care se executa, calitatea, modul de realizare, testele, verificările şi probele acestor lucrări, ordinea de execuţie şi de montaj şi aspectul final.- Împreună cu planşele, trebuie să fie astfel concepute încât pe baza lor să se poată determina cantităţile de lucrări, costurile lucrărilor şi utilajelor, forta de muncă şi dotarea necesară în vederea execuţiei lucrărilor.- Elaborarea acestora se face pe baza breviarelor de calcul şi a planşelor de către ingineri specialişti, pentru fiecare categorie de lucrare.- Forma de prezentare trebuie să fie ampla, clara, sa conţină şi sa clarifice precizările din planşe, sa definească calităţile materialelor, cu trimitere la standarde, sa definească calitatea execuţiei, normativele şi prescripţiile tehnice în vigoare.- Stabilesc responsabilităţile pentru calităţile materialelor şi ale lucrărilor şi responsabilităţile pentru teste, verificări şi probe.- Orice neclaritate în execuţia lucrărilor trebuie să îşi găsească precizări în caietele de sarcini.- Nu trebuie să fie restrictive.- Redactarea acestora trebuie să fie concisă, sistematizată şi exprimarea se va face cu minimum de cuvinte.- Sa prevadă modul de urmărire a comportării în timp a lucrării.- Sa prevadă măsurile şi acţiunile de demontare, de demolare (inclusiv reintegrarea în mediul natural al deşeurilor), după expirarea perioadei de viaţa (postutilizarea).2.2. Tipuri şi forme de caiete de sarciniÎn funcţie de destinaţie caietele de sarcini pot fi:- caiete de sarcini pentru execuţia lucrărilor;- caiete de sarcini pentru recepţii, teste, probe, verificări şi puneri în funcţiune, urmărirea comportării în timp a construcţiilor şi conţinutul cărţii tehnice a construcţiei;- caiete de sarcini pentru furnizori de materiale, utilaje, echipamente şi confecţii diverse.În funcţie de domeniul la care se referă caietele de sarcini pot fi:- caiete de sarcini generale care se referă la lucrări curente în domeniul construcţiilor şi care acoperă majoritatea categoriilor de lucrări; acestea se pot sistematiza pe categorii şi capitole de lucrări, pot deveni repetitive şi pot fi introduse în memoria calculatoarelor;- caiete de sarcini speciale care se referă la lucrări specifice şi care sunt elaborate independent pentru fiecare lucrare.2.3. Conţinutul caietelor de sarciniDat fiind ca fiecare lucrare în construcţii are un anumit specific, caietele de sarcini sunt elaborate pentru fiecare lucrare, folosindu-se, dacă este posibil, părţi, secţiuni, capitole etc., elaborate anterior, verificate şi adaptate la noile condiţii tehnice ale lucrării şi puse de acord cu prescripţiile tehnice în vigoare.Astfel, conţinutul unui capitol de lucrări din caietul de sarcini trebuie să cuprindă:- breviarele de calcul pentru dimensionarea elementelor de construcţii şi de instalaţii;- nominalizarea planşelor care guvernează lucrarea;- proprietăţile fizice, chimice, de aspect, de calitate, tolerante, probe, teste etc. pentru materialele componente ale lucrării, cu indicarea standardelor;- dimensiunea, forma, aspectul şi descrierea execuţiei lucrării;- ordinea de execuţie, probe, teste şi verificări ale lucrării;- standardele, normativele şi alte prescripţii care trebuie respectate la materiale, utilaje, confecţii, execuţie, montaj, probe, teste şi verificări;- condiţiile de recepţie, măsurători, aspect, culori, tolerante etc.3. Listele cantităţilor de lucrăriAcest capitol va cuprinde toate elementele necesare în vederea cuantificării valorice şi a duratei de execuţie a lucrărilor, şi anume:- centralizatorul obiectelor, pe obiectiv;- centralizatorul categoriilor de lucrări, pe obiecte;- listele cuprinzând cantităţile de lucrări pe capitole de lucrări, aferente categoriilor de lucrări, cu descrierea în detaliu a acestora;- listele cuprinzând cantităţile de utilaje şi echipamente tehnologice, inclusiv dotările (după caz);- specificaţiile tehnice.4. Graficul general de realizare a lucrăriiB. Părţile desenate─────────────────────Sunt documentele principale ale proiectului tehnic pe baza cărora se elaborează părţile scrise ale proiectului şi care, de regula, se compun din:1. Planurile generale:- planurile de amplasare a reperelor de nivelment şi planimetrice;- planurile topografice principale;- planurile de amplasare a forajelor, profilurilor geotehnice, inclusiv cu înscrierea în acestea a condiţiilor şi a recomandărilor privind lucrările de pământ şi de fundare;- planurile principale de amplasare a obiectelor, inclusiv cote de nivel, distanţe de amplasare, orientări, coordonate, axe, repere de nivelment şi planimetrice, cotele +/- 0,00, cotele trotuarelor, cotele şi distanţele principale de amplasare a drumurilor, trotuarelor, aleilor pietonale, platformelor etc.;- planurile principale privind sistematizarea pe verticala a terenului, inclusiv înscrierea în acestea a volumelor de terasamente, săpături-umpluturi, depozite de pământ, volumul pământului transportat (excedent şi deficit), lucrările privind stratul vegetal, precum şi precizări privind utilajele şi echipamentele de lucru, completări şi alte date şi elemente tehnice şi tehnologice;- planurile principale privind construcţiile subterane - amplasarea lor, secţiuni, profiluri longitudinale, dimensiuni, cote de nivel, cofraj şi armare, ariile şi marca secţiunilor din oţel, marca betoanelor, protecţii şi izolaţii hidrofuge, protecţii împotriva agresivităţii solului, a coroziunii etc.;- planurile de amplasare a reperelor fixe şi mobile de trasare.2. Planşele principale ale obiectelorSe recomanda ca fiecare obiect subteran sau suprateran să aibă un număr sau un cod şi o denumire proprii, iar planşele să fie organizate într-un volum propriu, independent pentru fiecare obiect.În cazul în care proiectul este voluminos planşele se vor organiza în volume şi/sau broşuri pentru fiecare specialitate, distinct.3. ArhitecturaVa cuprinde planşe principale privind arhitectura fiecărui obiect, inclusiv cote, dimensiuni, tolerante, dintre care:- planul individual de amplasare;- planurile de arhitectura ale nivelurilor subterane şi supraterane, ale teraselor, acoperişurilor etc., inclusiv cote, dimensiuni, suprafeţe, funcţiuni tehnologice, cu precizări privind materialele, confecţiile etc.;- secţiuni, faţade, detalii importante, cotate etc.;- tablouri de prefabricate, confecţii;- tablouri de tâmplării şi tablouri de finisaje interioare şi exterioare.Planşele vor conţine cote, dimensiuni, distanţe, funcţiuni, arii, precizări privind finisajele şi calitatea acestora etc.4. StructuraVa cuprinde planşele principale privind alcătuirea şi execuţia structurii de rezistenta, pentru fiecare obiect, şi anume:- planurile infrastructurii şi secţiunile caracteristice cotate;- planurile suprastructurii şi secţiunile caracteristice cotate;- descrierea soluţiilor constructive, descrierea ordinii tehnologice de execuţie şi montaj, recomandări privind transportul, manipularea, depozitarea şi montajul, care se vor înscrie pe planşele principale.5. InstalaţiileVor cuprinde planşele principale privind execuţia instalaţiilor fiecărui obiect, inclusiv cote, dimensiuni, tolerante etc., şi anume:- planurile principale de amplasare a utilajelor;- scheme principale ale instalaţiilor;- secţiuni, vederi, detalii principale; planşele vor conţine cote, dimensiuni, calităţile materialelor, verificările şi probele necesare, izolaţii termice, acustice, protecţii anticorosive şi parametrii principali ai instalaţiilor.6. Dotări şi instalaţii tehnologiceVor cuprinde planurile principale de tehnologie şi montaj, secţiuni, vederi, detalii, inclusiv cote, dimensiuni, tolerante, detalii montaj etc., şi anume:- desenele de ansamblu;- schemele tehnologice ale fluxului tehnologic;- schemele cinematice, cu indicarea principalilor parametri;- schemele instalaţiilor hidraulice, pneumatice, electrice, de automatizare, comunicaţii, reţele de combustibil, apa, iluminat etc., ale instalaţiilor tehnologice;- planurile de montaj, geometrii, dimensiuni de amplasare, prestaţii, sarcini etc., inclusiv schemele tehnologice de montaj;- diagramele, nomogramele, calculele inginereşti, tehnologice şi de montaj, inclusiv materialul grafic necesar punerii în funcţiune şi exploatării;- listele cu utilajele şi echipamentele din componenta planurilor tehnologice, inclusiv parametrii, performanţele şi caracteristicile.7. Dotări de mobilier, inventar gospodăresc, paza contra incendiilor, protecţia muncii etc.:- planurile principale de amplasare şi montaj, inclusiv cote, dimensiuni, secţiuni, vederi, tablouri de dotări etc.;- listele cu dotări, inclusiv parametrii, performanţele şi caracteristicile acestora. + Secţiunea IV FORMULARESecţiunea IV conţine formularele destinate, pe de o parte, sa faciliteze elaborarea şi prezentarea ofertei şi a documentelor care o însoţesc şi, pe de altă parte, să permită comisiei de evaluare examinarea şi evaluarea rapida şi corecta a tuturor ofertelor depuse.Fiecare candidat/ofertant care participa, în mod individual sau ca asociat, la procedura pentru atribuirea contractului de achiziţie publică are obligaţia de a prezenta formularele prevăzute în cadrul acestei secţiuni, completate în mod corespunzător şi semnate de persoanele autorizate.FORMULARUL 1A*)
Notă ... *) Formularul se utilizează numai în cazul aplicării procedurii de licitaţie restrânsă sau de negociere competitivă cu anunţ de participare (etapa de selectare a candidaţilor).FORMULARUL 1B*)
---------- Notă ... *) Acest formular este aplicabil pentru prevederile de la C.7.2 din secţiunea I. Autoritatea contractantă are dreptul de a modifica/adapta formularul în funcţie de specificul serviciilor a căror prestare reprezintă obiectul contractului de achiziţie publică, având însă obligaţia de a păstra nealterate principalele informaţii prevăzute de formularul recomandat. + Secţiunea VCONTRACT DE PRESTARE SERVICIInr. ........ din ...........1. Părţi contractante